

**ביה"ס לרפואת שיניים**

 **ע"ש מוריס וגבריאלה גולדשלגר**

**אוניברסיטת תל-אביב**

**מיסודה של אחוות אלפה אומגה הבינלאומית**

 **תקנון שנים קליניות תשפ"ג**

**2022-2023**

* **תקנון השנים הקליניות נגזר מתוך ידיעון תשפ"ג של בית הספר לרפואת שיניים. ידיעון תשפ"ג המלא מופיע באתר בית הספר לרפואת שיניים.**

## תקנון לימודים בשנים הקליניות

**מבנה תכנית הלימודים**

**לימודים לקראת התואר "דוקטור לרפואת שיניים" (D.M.D)**

משך הלימודים הוא 6 שנים.

תכנית הלימודים נחלקת לפי הפירוט הבא:

**תכנית לימודים קדם קליניים** (3 שנים), לאחר סיום הלימודים הקדם קליניים כנדרש (בציון משוקלל של 60 לפחות), יהיה הסטודנט זכאי לתואר "בוגר במדעי הרפואה" (B.Med.Sc.).

**תנאי מעבר ללימודים הקליניים**

כדי להמשיך בלימודים הקליניים חייב הסטודנט לסיים את לימודיו הקדם קליניים בציון משוקלל 75 לפחות. לא ניתן לגרור חובות מהשנים הקדם-קליניות לשנה הרביעית. כמו כן, חובה על הסטודנט לעבור קורסים שמוגדרים כקורסי סינון כיום – מורפולוגיה דנטאלית בשנים א' (למתחילים בתשפ"ב) או ג' (למתחילים שנה ג' בתשפ"ב).

**תכנית לימודים קליניים**(3 שנים) לאחר סיום כל החובות כנדרש (כולל עבודת גמר), יהיה הסטודנט זכאי לתואר "דוקטור לרפואת שיניים" (D.M.D).

**א. תכנית הלימודים הקדם קליניים:**

פירוט מקצועות הרפואה בשנים הקדם קליניות כמופיע בידיעון הפקולטה לרפואה. בין היתר:

**בשנה א':** משאבי הספרייה למדעי החיים והרפואה, חינוך רפואי ותקשורת א', פסיכולוגיה ברפואה, תרבות הרפואה, עזרה ראשונה, מבוא למחשבים, אנטומיה לרפו"ש, כימיה כללית ופיסיקלית, כימיה אורגנית, מבוא לסטטיסטיקה, מעגל החיים, סוציולוגיה של הרפואה, יסודות ביוכימיים, מולקולאריים וגנטיים של הרפואה (כולל: מבוא לגנטיקה, ביולוגיה מולקולארית, ביולוגיה של התא, ביוכימיה), מבוא לביופיזיקה (כולל: פיזיולוגיה כללית ואקסיטביליות), מבוא לרפואת הפה והשיניים-א', מבוא למורפולוגיה וסגר, מורפולוגיה דנטלית.

**הקורס מורפולוגיה דנטלית מהווה קורס מסנן בין השנה הראשונה לשניה.**

**בשנה ב':** חינוך רפואי ותקשורת ב', משפחה בבריאות ובחולי, פרקי יסוד בתולדות הרפואה, רפואה שואה ותקומה, ביולוגיה של ההתפתחות ואמבריולוגיה הומאנית, חשיבה כמותית ברפואה, מבנה ותפקוד של תאים ורקמות, אימונולוגיה בסיסית וקלינית, פיזיולוגיה של המערכות, אתיקה רפואית, רפואה ומשפט, הבסיס הגנטי והמולקולארי של המחלות, מבוא למיקרוביולוגיה, מבוא לפרמקולוגיה, מבוא לפתולוגיה, היסטולוגיה אורלית, מיקרוביולוגיה אורלית, מבוא לרפואת הפה והשיניים-ב', ביומכניקה דנטלית.

**בשנה ג':** לימודי מערכות: עצבים, נשימה, לב וכלי דם, מבוא לרפואה קלינית ומערכות, קלרקשיפ ברפואה פנימית (במסגרתו יופנה הסטודנט לבתי חולים לעבודה מודרכת ולצפייה, במטרה להכיר את נושא האשפוז של החולה ואת הקשר בין רפואה כללית לרפואת שיניים ) ,רדיולוגיה אורלית, מורפולוגיה ואנתרופולוגיה דנטאלית, ביולוגיה אורלית, חומרים וטכנולוגיות דנטאליות-א', קריולוגיה, אימונולוגיה אוראלית, מבוא למחקר דנטאלי, מדעי ההתנהגות.

**הערה: בתשפ"ב בית הספר עובר לתכנית לימודים חדשה. בתשפ"ב רק שנה א' לומדת לפי התכנית החדשה. בהינתן אישור סופי לכל התכנית, ילמדו בתשפ"ג שנים א'+ב' לפי התכנית החדשה. בקיץ שבין סיום תשפ"ג ובין התחלת שנת הלימודים תשפ"ד יערך סמסטר קיץ ובו יעשו כל ההשלמות הדרושות למעבר לתכנית החדשה. סמסטר הקיץ יחול על מסיימי שנה ג' שעולים לשנה ד'.**

**היות ותהליכי האישור הם הן פנים והן חוץ אוניברסיטאיים, בית הספר יעדכן את הסטודנטים לכשיתקבלו ואפילו חלקיים.**

**ב. תכנית הלימודים הקליניים**

כתנאי לכניסתו ללימודים קליניים, נדרש הסטודנט להשלים את כל החיסונים הנדרשים על ידי הפקולטה לרפואה כפי שמפורסם על ידי אחראית החיסונים.

**שנה ד':**בשנה זו נכנס הסטודנט למעבדת הדמיה (פנטום) לרכישת המיומנויות הבסיסיות במקצועות הקליניים ברפואת שיניים

**שנה חמישית-החטיבה הצעירה:** מוקדשת בעיקר לרכישת ידע ומיומנות בקורסים הדנטאליים הקליניים השונים. בנוסף לכך, יעבדו הסטודנטים בתורנות כירורגית במחלקה לכירורגיה של הפה והלסתות בביה"ס ובבתי-חולים, ובתורנויות במרפאות הוראה ספציפיות בתחומי העזרה הראשונה, רפואת הפה, מדעי ההתנהגות ברפואת שיניים ורפואת שיניים לילדים.

**שנה שישית-החטיבה הוותיקה:** ימשיכו הסטודנטים בעבודה במרפאות בית הספר ויושם דגש על טיפול דנטאלי כולל ועל רכישת ניסיון מגוון בכל תחומי רפואת השיניים הקלינית.

התורנויות בכירורגיה, בעזרה ראשונה, ברפואת הפה, במדעי ההתנהגות ובמרפאת ילדים נמשכות גם בשנה זו, וזאת על מנת להגדיל ולהעשיר את מגוון המקרים והטיפולים בהם מתנסה הסטודנט. בנוסף ישתתפו הסטודנטים בשנה השישית בתורנות שיקום והמרפאה להפרעות במפרקי הלסת ובפורום תכניות טיפול.

עם סיום לימודיו בכל אחד מהקורסים הקליניים יבחן הסטודנט בבחינת גמר באותו קורס. במהלך לימודיו יבצע הסטודנט עבודת גמר בהתאם לתקנון עבודות הגמר בידיעון. הגשת עבודת הגמר היא תנאי הכרחי לקבלת התואר "דוקטור לרפואת שיניים".

**תקנון הבחינות והערכת הישגים** **בשנים** **הקליניות**

 **תכולת הבחינות**

 1. הבחינות תכלולנה את כל החומר המפורט בתכנית הלימודים, לרבות חומר שהועבר בשיעורים, בתרגילים, במעבדות **ובקריאת חובה**. הבחינה תהיה בכתב, בע"פ, מעשית, או שילובם.

**ציון הבחינה**

2. במידה והבחינה מורכבת משילוב מספר חלקים (מעשית, בע"פ או בכתב), על הסטודנט לקבל ציון עובר בכל אחד מחלקי הבחינה. כישלון באחד מחלקי הבחינה פירושו כישלון בקורס.

3. בכל קורס קליני יורכב הציון הסופי מציון מבחן עיוני ומציון מבחן מעשי ו/או על העבודה המעשית במשך השנה. כישלון באחד משני החלקים פירושו כישלון בקורס.

**זכאות לגשת למועד ב**

4. חובה על כל סטודנט להשתתף בכל הבחינות ולסיים את העבודות שהוטלו עליו, בהתאם למועדים שנקבעו. חובה על כל הסטודנטים לגשת לבחינה במועד א'. סטודנט שנכשל במועד א', או שנעדר מסיבה מוצדקת, תינתן לו אפשרות לגשת למועד ב'. מתכונת הבחינה במועד ב' אינה חייבת להיות זהה לזו של מועד א', אך על אחראי הבחינה להודיע מראש מה תהיה המתכונת. בשנים הקדם קליניות (א' – ג') ניתן לגשת למועד ב' לשפר ציון, ובלבד שנרשמו לכך עד שבוע לפני מועד הבחינה.

5. סטודנט שנבחן בבחינה המורכבת מחלקים, ונכשל באחד או יותר מחלקי הבחינה, לא יהיה חייב להבחן במועד ב' על כל חלקי הבחינה, אלא רק על החלקים בהם נכשל. חריג לכך הם הקורסים הקליניים. סטודנט שנכשל בקורס קליני בחלק המעשי חייב להבחן גם בחלק העיוני במקצוע בו נכשל.

 היה והסטודנט לא עמד בכל המטלות הנדרשות מבחינה מספרית אך לפי דעת  מדריכיו הקליניים ואחראי הקורס יעריכו את איכות עבודתו העונה על הנדרש, רשאי ראש  המחלקה לאשר לתת ציון "עובר" בחלק הקליני של הקורס. המחלקה לאשר לתת ציון "עובר" בחלק הקליני של הקורס.

6. בחינות מועד א' תתקיימנה אך ורק בעת החופשות ובסוף שנת הלימודים, או לפי אישור חריג של ועדת הוראה.

בחינות מועד ב' תערכנה עם סיום שנת הלימודים או לפני תחילת שנת הלימודים הבאה.

7. בשנים הקליניות (ד-ו ) לא יקבע מועד מיוחד לשיפור ציון חיובי.

**היעדרות מבחינה**

8. היעדרות מבחינה ללא סיבה מוצדקת כמוה ככישלון בבחינה. אישור על סיבת   ההיעדרות (מילואים או מחלה) יוגש למזכירות הסטודנטים.

9.  אם ניתן אישור להיעדרות מבחינה (למשל בגין שירות מילואים או מחלה) ייגש  הסטודנט לבחינה במועד ב'. אם ייכשל במועד ב' ייקבע לו מועד נוסף.

**סדרי בחינות מיוחדים**

סטודנטים בעלי לקויות למידה המבקשים התאמות בבחינות חייבים לעבור אבחון בשירות הפסיכולוגי של דקאנט הסטודנטים (בניין מיטשל, חדר 222, טלפון 6408555). זאת גם אם בידם אבחונים קודמים.

**בחינה בע"פ:**

1. בעת הבחינה יהיו נוכחים לפחות שני בוחנים, במקרים מיוחדים בבחינה מעבדה  ובמיקרוסקופיה ועל סמך אישור מראש ביה"ס ניתן יהיה לקיים בחינה בה יהיה נוכח בוחן אחד.
2. לא ניתן לערער על בחינה בע"פ שנכחו בה יותר מבוחן אחד.

**בחנים**

המורים רשאים לקיים בחנים בכל המקצועות הנלמדים ולא יותר משני בחנים בשבוע. הבחנים מקיפים את החומר הנלמד באותו פרק זמן, בהתאם לקביעת המורים. המורים רשאים להביא בחשבון תוצאות בחנים אלה בעת קביעת הציון הסופי בקורס. הבחנים יתואמו עם מזכירות הסטודנטים.

**נוהל הסתייגות-ערעור על בחינה**

הסתייגות מבחינה:

1. בתום הבחינה ניתן להסתייג ממרכיבי הבחינה (כגון: ניסוח לא ברור של השאלות, שאלות המתייחסות לחומר שלא נכלל בקורס, או במבחני "שאלון רב-ברירה", מספר תשובות נכונות  לשאלה וכד'). ההסתייגות תוגש ע"ג טופס הסתייגות שימצא במזכירות הסטודנטים ותטופל ע"י מרכז הבחינה.

2. את טפסי הסתייגות יש למלא מיד עם תום הבחינה. ניתן להגיש ערעור אישי ע"י הסטודנט בלבד, או  ערעור כיתתי ע"י ועד הכיתה.

 ניתן לערער על ציון בחינה בדרכים הבאות:

1.   סטודנט רשאי לערער על ציון הבחינה בכתב, עד שבועיים מיום פרסום תוצאות הבחינה.

2.   סטודנט זכאי לקבל דווח על תוצאות בחינתו (במבחן רב-ברירה, דוגמת שאלון + כרטיס קידוד), ולעיין בגיליון הבחינה והתוצאות בנוכחות איש סגל. פתיחת מחברות תיעשה במועד אחד לכל הסטודנטים שחפצים לערער על ציונם.

3.  בעקבות ערעור ניתן להעלות, להוריד או להשאיר ללא שינוי את הציון. אם בעקבות ערעור מאתרים שאלה שגויה, יתוקנו ציוני כל הסטודנטים בהתאם (גם אם הדבר קורה לאחר פרסום התוצאות).

תוצאות הערעור ידווחו למזכירות סטודנטים וזו תדווח עליהן לסטודנטים.

**ציונים במחלקות הקליניות על עבודה מעשית (פנטום או מרפאה)**

לכל טיפול מוגמר בקורס קליני יינתן ניקוד ו/או ציון. הניקוד יינתן עבור הספק וכל מחלקה תקבע את הדרישות הכמותיות המינימאליות  .(MINIMAL REQUIREMENTS) הציון לכל מטלה יינתן על פי איכות הביצוע. הניקוד והציון, כל אחד בנפרד, יהיו תנאי הכרחי אך לא מספיק כדי לקבל את הציון הקליני הסופי בקורס.

כישלון בחלק הקליני במקצוע מהווה כישלון בקורס כולו. הציון הקליני הסופי יהווה שקלול הציונים הנפרדים (וכן בחינה מעשית באותן מחלקות קליניות בהן קיימת בחינה כזאת), וזאת בתנאי שהסטודנט יעמוד במינימום הניקוד הדרוש כמוזכר לעיל. אם הציון הסופי של הטיפול במתרפא יהיה "נכשל" לא יינתן ניקוד על העבודה ובפנקס ההישגים ירשם ניקוד - .0 בכל מקרה של טפול מוגמר (גם אם לא קיבל הסטודנט ניקוד עבורו - עקב ציון נכשל) יירשם טיפול זה בתיק המתרפא בעמודת הטיפול המוגמר, והמדריך האחראי יחתום על כך (כדי שאפשר יהיה לחייב את המתרפא עבור הטיפול).  סולם הציונים ומשקלם היחסי נקבע לפי החלטת כל מחלקה.

הסטודנטים, אשר בסוף הסמסטר לא יעמדו בתנאים ההכרחיים של ניקוד וציון, יוזמנו לשיחה ע"י המדריך האחראי במחלקה. מכתב מצב הישגים יועבר בכתב לחונך הכיתה ולתיקו של הסטודנט, באמצעות מזכירות הסטודנטים**.**

בכל מחלקה קלינית יוגדרו הדרישות הקליניות (הספק) אותן יש למלא לצורך קבלת התואר וכן את הדרישות הקליניות המינימליות המאפשרות מעבר משנה ה' לשנה ו'. סטודנט שלא ימלא דרישות אלה לא יוגש למבחני הרישוי וידרש להמשיך ולעבוד בשנה העוקבת עד להשלמת הדרישות. העבודה בשנה העוקבת מחייבת תשלום שכר לימוד יחסי נוסף. ביצוע מטלה קלינית שלא על פי הנהלים יגרור לפסילת המטלה כולה וגריעתה ממכלול ההישגים הקליניים של התלמיד.

**נוהלי קיום מרפאות/מעבדות השלמה**

* 1. מועדי פתיחת מרפאות/מעבדות ההשלמה בכל מקצוע יקבעו על ידי ראשי המחלקות בתאום עם מנהל המרפאות וידווחו למזכירות הסטודנטים בתחילת שנה"ל ולפני קביעת מועדי הבחינות.. מרפאות השלמה יתקיימו בתחילת תקופת המבחנים בין סימסטר א' לסימסטר ב' ותום שנה"ל במידת האפשר ובתאום עם מועדי הבחינות.(בקביעת מועדי בחינות בתחילת שנה"ל על מזכירות הסטודנטים לוודא שאין חפיפה עם מועדי מרפאות ההשלמה)
	2. על ראשי המחלקות לדווח למזכירות הסטודנטים על ציוניהם הסופיים של כל הסטודנטים, כולל אלו שהשתתפו במרפאות/מעבדות ההשלמה לא יאוחר מ-14 יום לפני תחילת שנת הלימודים העוקבת.. ציון סופי של סיום החטיבה הקלינית, שנה שישית, יועבר עד 31 ביולי בכל שנה קלנדרית..
	3. על אף האמור בתקנון זה, היה והסטודנט לא עמד בכל המטלות הנדרשות  במקצוע מסוים אך לפי דעת מדריכיו הקליניים ואחראי הקורס איכות עבודתו עונה על הנדרש, רשאי ראש המחלקה לאשר לתת ציון "עובר" בחלק הקליני-מעשי של הקורס.

**תנאי מעבר בשנים הקליניות**

**הגדרות**

* 1. **"קורס קליני"-**כל קורס הנלמד בשנים הקליניות רביעית עד שישית, (לרבות הקורסים  הנלמדים בסמסטר השלישי של שנה ג'), במסגרת בית הספר לרפואת שיניים .
	2. **"קורס קליני מעשי"-**קורס המיועד להקנות לסטודנט מיומנות ידנית (מנואלית) קלינית לצורך טיפול בפועל במתרפא. בהתאם  לאמור לעיל,  יכללו כל הקורסים הקליניים (פנטום ו/או מרפאה) של המחלקות: שיקום הפה, אנדודונטולוגיה, פריודונטיה, פדודונטיה, כירורגיה וקורס רדיולוגיה של המחלקה לפתולוגיה אורלית ולרפואת הפה, העונים על הקריטריון כפי שנוסחו בהגדרה זו. (לרבות הקורסים  הנלמדים בשנה א')
	3. **"מרפאת/מעבדת השלמה" –**מרפאה או מעבדה המתקיימת לאחר סיום שנת הלימודים הרגילה והמיועדת לאפשר לסטודנט להשלים את המטלות הדרושות לצורך מעבר לשנה הבאה. בהגדרה זו כלולים גם הלימודים במעבדת הפנטום.
	4. המושג: "מרפאות מועד ב'" המופיע בידיעונים קודמים, ימחק בכל מקום בו הוא מופיע, ובמקומו יבוא: "מרפאות השלמה" .
	5. **"קורס קליני עיוני"** או **"קורס עיוני"**- כמוגדר בתקנון הלימודים.
	6. **"קורס קליני מעשי" או "קורס מעשי" -** כמוגדר בתקנון הלימודים.
	7. **"קורסים"** – כמוגדר בתקנון הלימודים.
	8. **"מרפאת/מעבדת השלמה"** – כמוגדר בתקנון הלימודים.

1.     מבלי לגרוע מיתר הוראות תקנון זה, לימודיו של סטודנט בבית הספר יופסקו בהתאם ל"נוהל הפסקת לימודים" האמור להלן, בכל אחד מהמקרים שלהלן:

 (א)  הסטודנט נכשל **בשלושה** קורסים או יותר, במהלך שנת לימודים אחת.

(ב)  הסטודנט  נכשל בשני קורסים במהלך שנת לימודים אחת וממוצע שאר ציוניו בשאר הקורסים באותה שנת לימודים, נמוך מ- 65

2.     **נוהל הפסקת לימודים (יוזמת בית הספר)**:

 (א)  הסמכות להחליט על הפסקת לימודים של סטודנט הינה של ועדת תלמידים לאחר פניה של ועדת הוראה, ובהתאם לתקנון.

 (ב)  החליטה ועדת תלמידים להפסיק את לימודיו של סטודנט בבית הספר (להלן: **"ההחלטה"**),ימציא ראש בית הספר בכתב את החלטת וועדת התלמידים לסטודנט באמצעות מזכירות בית הספר.

 3.     **נוהל חזרה על שנת לימודים**:

 (א) סטודנט אשר נכשל בקורס/ים מעשי/ים (אחד או שניים) בחלק המעשי (פנטום או מרפאה) לא יהיה רשאי להתחיל את שנת הלימודים  הבאה, אך יהיה רשאי  לחזור על שנת הלימודים הקודמת, בכפוף לנוהלי בית הספר. הסטודנט יהיה חייב להבחן גם בחלק העיוני באותו מקצוע .

(ב)  סטודנט החוזר על שנת לימודים יחויב להשיג ציון עובר בכל המקצוע/ות בו/בהם נכשל, בהתאם לנוהלי אותם קורסים. מבלי לגרוע מהאמור לעיל, יחויב  אותו סטודנט, כתנאי מעבר לשנת הלימודים הבאה להשתתף בכל הקורסים המעשיים האחרים הנערכים באותה שנה גם אם קיבל בהם בעבר ציון עובר. היקף המטלות וההשתתפות בקורסים אלו יתואם באופן פרטני עם ראשי המחלקות הרלוונטיות, בהתאם לשיקול דעתם הבלעדי של אותם ראשי מחלקות. על אף האמור לעיל, לא תחול על הסטודנט חובה להיבחן בקורסים אלו כתנאי מעבר לשנת הלימודים הבאה. במידה שיתווסף קורס או קורסים חדשים בשנת הלימודים עליה חוזר הסטודנט,  יחויב  אותו סטודנט, כתנאי מעבר לשנת הלימודים הבאה,  להשתתף ולעמוד בכל הדרישות ותנאי המעבר של הקורסים החדשים.

(ג)  סטודנט אשר חזר על שנת לימודים, ולא הצליח להשיג ציון עובר בכל הקורסים המעשיים בהם נכשל, לימודיו בבית הספר לרפואת שיניים יופסקו, בהתאם לנוהל הפסקת הלימודים האמור בתקנון זה לעיל.

4.    **נוהל כשלון בקורס עיוני:**

סטודנט אשר נכשל באחד או בשני קורסים עיוניים או בחלק העיוני בלבד של קורס/ים מעשי/ים וממוצע שאר ציוניו בשאר הקורסים באותה שנת לימודים גבוה מ- 65 , יהיה רשאי לחזור על הקורס/ים בשנה העוקבת, ויהיה מחויב להשיג ציון עובר עד ולא יאוחר מסוף סמסטר ב'. מרכז הקורס רשאי לתת פטור מנוכחות בקורס.

סטודנט אשר חזר על שני קורסים כאמור בסעיף זה ולא הצליח לקבל ציון עובר בשניהם , בין שניגש לבחינה נוספת ובין שלא, לא יהיה זכאי להמשיך ללמוד בשנת הלימודים העוקבת, אך יהיה רשאי לחזור על שנת הלימודים הנוכחית, בכפוף לנוהלי בית הספר לרפואת שיניים. סטודנט אשר חזר על קורס אחד ולא הצליח לקבל ציון עובר , יועבר עניינו לדיון בוועדת הוראה אשר תקבע האם יוכל להמשיך ללמוד בשנת הלימודים העוקבת.

 5.     **נוהלי הפסקת לימודים מאושרת (יוזמת התלמיד)**:

                         א.  על  סטודנט המבקש לקחת שנת חופשה מלימודיו בשנים הקדם קליניות, או במעבר משנה ג' לשנה ד', (להלן בהתאמה: **"תקופת ההפסקה" ו-"הבקשה"**) לפנות בכתב ליו"ר ועדת הוראה, אשר יזמנו לשימוע בפניו.

                          ב.  לאחר השימוע, החליט הסטודנט שלא למשוך את הבקשה,  תדון ועדת ההוראה בבקשה זו ותיתן החלטתה האם לאשר את הבקשה בכתב.

                         ג.  החליטה ועדת ההוראה לאשר את הבקשה, תמציא ועדת ההוראה לסטודנט אישור בכתב אשר יכלול את התנאים להמשך לימודיו בבית הספר, לרבות הערכה מחדש של מיומנויות הסטודנט בקורסים הקליניים (להלן: **"ההחלטה"**).

                          ד. סטודנט אשר לא חזר ללימודים בשנת הלימודים הבאה מיד אחרי  תקופת ההפסקה המאושרת, או שהפסיק את לימודיו ללא אישור ו/או שלא עמד בתנאי ההחלטה במלואם ובמועדם, יופסקו לימודיו בבית הספר, בהתאם לנוהל הפסקת הלימודים האמור בתקנון זה לעיל.

**חידוש לימודים**

חידוש לימודי רפואת שיניים יעשה לכל המאוחר עד ל-1 בחודש יוני שלפני תחילת שנת הלימודים אליה מעוניין הסטודנט להירשם. סטודנט שלא יגיש בקשה עד למועד זה לא יוכל לחדש את לימודיו באותה שנה. חידוש לימודים כרוך בתשלום לפי תעריף דמי הרישום.

סטודנט שהפסיק לימודיו לפני שסיים שנת לימודים שלמה ראשונה/סמסטר אחד, ועדיין לא ניגש לבחינות מעבר, ומעוניין לחדש לימודיו, ירשם כסטודנט חדש במרכז למרשם ויחולו עליו כל כללי המיון והקבלה המקובלים בעת הירשמו מחדש.

סטודנט שהפסיק לימודיו באישור לאחר שסיים שנת לימודים, עמד בהצלחה בבחינות והיה רשאי לעבור לשנה הבאה, יגיש בקשה למזכירות ביה"ס לחידוש לימודים.

על הסטודנט המחדש את לימודיו יחולו תקנון ותכנית הלימודים של השנה בה חידש את לימודיו.

 **ועדת תלמידים**

הוועדה תדון בפניות סטודנטים לבקשות חריגות. בסמכות הוועדה לדון גם בכל המקרים של חשש לאי התאמה של סטודנט לשמש כרופא (מסיבות רפואיות שונות כמוגדר בנוהל מצב בריאותם של סטודנטים בידיעון הפקולטה לרפואה ) ובמקרים של צורך בהפסקת לימודים שלא על רקע הישגי הסטודנט בלימודיו.

 **פניה לוועדה**

הדיון יערך בעקבות פניה בכתב של סטודנט או של ועדת הוראה. פניות וערעורים של סטודנטים ניתן להגיש ליו"ר ועדת תלמידים בכתב, עם העתק למזכירות הסטודנטים, לא יאוחר משבועיים מיום משלוח ההודעה עליה מבקש הסטודנט לערער.

ראש ביה"ס רשאי ליזום דיון במקרים מיוחדים.

לכל פניה יצורף גיליון הציונים של הסטודנט, תיקו האישי וחומר רלוונטי לדיון.

**דיוני הוועדה**

דיוני הוועדה יהיו חסויים.

כל פונה יקבל תשובה בכתב בחתימת יו"ר הוועדה.

במקרה של פנית סטודנט הקשורה ללימודיו במחלקה מסוימת, תתבקש דעתו של ראש המחלקה לפני קיום הדיון בנושא.

לסטודנט יתאפשר להופיע בפני ועדת תלמידים רק במקרים בהם עומדת הוועדה להמליץ על הפסקת לימודיו.

**ערעור על החלטות ועדת תלמידים**

ערעור יידון אך ורק במקרים של סתירה לתקנות האוניברסיטה ו/או ביה"ס לרפואה ו/או ביה"ס לרפואת שיניים.

ערעור במקרה כזה יוגש תוך שבועיים מיום קבלת תוצאות הדיון לועדת ערעורים פקולטטית .

 **אישורי לימודים**

המעוניינים באישורים (אישור זכאות לתואר, רשימת ציונים וכו') יגישו בקשה 30 יום לפחות לפני המועד בו הם זקוקים לאישור.

לפני מתן האישור ייבדק נושא הסדרת שכר לימוד. האישורים טעונים תשלום.

**בחינות סיום**

1.   בשנה ו' תתקיימנה בחינות סיום בקורסים שנלמדו לאורך שלוש השנים הקליניות.

2.   סטודנט שנכשל בשתי בחינות או יותר, או שנכשל בבחינה אחת וממוצע ציוניו למטה מ,65- יחזור וילמד בביה"ס, ויבחן בכל הקורסים הקליניים בהם היו ציוניו פחות מ- .80

**תקנון עבודות גמר**

**לקראת התואר דוקטור לרפואת שיניים (D.M.D)**

**א. הקדמה**

1. עבודת הגמר הנה חלק בלתי נפרד מהלימודים, ולא יוכל סטודנט לקבל אישור על סיום לימודיו אם לא אושרה עבודת הגמר שלו כולל ציון סופי (מנחים וסוקרים), גם אם עמד בכל יתר הדרישות. בנוסף, השלמת ביצוע עבודת גמר היא תנאי הכרחי לקבלת תואר דוקטור לרפואת שיניים. יש אפשרות להמיר את עבודת הגמר בתואר MSc שמבוצע תוך כדי לימודי רפואת השיניים (כולל בתקופה של הפסקת לימודים, שבה מבוצע תואר MSc). אותו פטור יחול גם לגבי סטודנטים במסלול DMD-PhD. הדבר יתאפשר בתנאי ש: 1. הסטודנט מסיים את המסטר ומציג למזכירות בית הספר ציון סופי של התואר 2. רק אם המסטר כולל עבודת תיזה, שכאמור בסיום התואר נמסר ציון עבורה; 3. רק אם עבודת התיזה קשורה לרפואת שיניים או למדעי החיים או למנהל רפואי. בכל מקרה ההחלטה הסופית תהיה בידי וועדת ההוראה ויו"ר ועדת עבודות הגמר ויילקחו בחשבון שיקולים כמו המוסד שהעניק את התואר.
2. היה והסטודנט לא השלים את עבודת הגמר עד תום השנה השישית, הסטודנט יוכל לגשת לבחינת הרישוי (במידה ועמד בכל הדרישות הלימודיות וקיבל אישור להצעה על עבודת הגמר) אולם משרד הבריאות לא יעניק לו רישיון עבודה קבוע . בכל מקרה, בוגר שלא יגיש עבודת גמר עד תום 5 שנים מגמר לימודיו, תחול התיישנות על לימודיו, ויאלץ לעבור מחדש את הבחינות בקורסים הקליניים הבאים: אנדודונטולוגיה, כירורגיה, פריודונטיה, רפואת שיניים לילדים ושיקום הפה.

**ב. כללי**

1. מטרה: מטרת העבודה היא להקנות לסטודנט/בוגר ידע בתכנון וביצוע עבודת מחקר מקורית, בקריאה וניתוח תוצאות בספרות וכן רכישת ניסיון בכתיבה מדעית וסיכום מחקר רפואי הן בכתיבת מסמך מסכם והן הצגתו כפוסטר.
2. **נושאי העבודה**: נושא וביצוע עבודת הגמר יכולים להשתייך לרפואת השיניים או לכל אחד מתחומי הרפואה והמדעים הנלווים. מהות העבודה יכולה להיות:

 א. מחקר קליני

 ב. מחקר בסיסי

 ג. סקר בתחום בריאות הציבור

 ד. סקירת ספרות

תחומים אחרים יבדקו ע"י הוועדה לעבודות גמר.

**מחקרים העוסקים בבני אדם או בבעלי חיים חייבים באישור ועדת אתיקה אוניברסיטאית או ועדת הלסינקי עפ"י כללי האוניברסיטה או באישור הוועדה לניסויים בחיות מעבדה.** ההצעה לעבודת הגמר לא תידון ולא תאושר ללא הצגת אישורים אלה. טיפול באישורים הנ"ל ניתן לברר בטלפון: 03-6408878. מידע נוסף לגבי ועדות אתיקה ניתן לראות באתר שכתובתו:

<http://www.tau.ac.il/acad-sec/senatesite> בקטגוריה של ועדת אתיקה אוניברסיטאית. האחריות לטיפול באישורים אלה הינה של המדריך. ההגשה של הבקשות לוועדת האתיקה של האוניברסיטה מבוצעת באופן מקוון בלבד.

1. **המדריך**: כמדריך ראשי אחראי לעבודת גמר יכול לשמש איש סגל בבית הספר לרפואת שיניים/רפואה (או באוניברסיטת תל-אביב) בעל מינוי אקדמי מדרגת מרצה במסלול הרגיל או הקליני ומעלה, או איש סגל במינוי המקביל כולל אנשי סגל לשעבר הנמצאים בפנסיה ופעילים עדיין באוניברסיטה או במוסד רפואי המסונף לאוניברסיטת תל אביב. על המדריך האחראי לפקח ולהדריך את הסטודנט בזמן הכנת ההצעה לעבודתו ובזמן ביצוע העבודה וכתיבתה. אין הגבלה על המדריך הנוסף.

**מספר המדריכים לכל עבודה יעמוד על שניים לכל היותר**. הוועדה לעבודות גמר תאשר מינוי של יותר משני מדריכים על-פי שיקוליה, בהתאם לנושא ואופי העבודה וזאת רק לאחר הגשת מכתב מטעם המדריכים המסביר את הצורך ביותר משני מדריכים.

1. **נוהל הגשת הצעה:**
2. הגשה של הצעות לעבודות גמר תתאפשר משנה ב' ועד תחילת שנה חמישית. **סטודנטים ללא הצעה מאושרת לא יוכלו להתחיל את לימודיהם בשנה חמישית.**
3. סטודנט יגיש למנחים שלו בעבודת הגמר את הטיוטה הראשונה להצעה תוך 3 חודשים מרגע התחייבותו לבצע את המחקר שהוצע לו. אם הסטודנט לא יעמוד במסגרת זמן זאת, לא תהיה למנחים התחייבות כלפי הסטודנט ונושא העבודה יועבר לסטודנט אחר.

המנחה נדרש לעבור על כל שלב של כתיבת ההצעה ולהשיב במסגרת זמן שלא תעלה על חודש ימים.

1. **ההצעה לעבודת גמר תהיה תקפה שנה מיום אישורה.** בהיעדר התקדמות (סעיף ד') ההצעה תבוטל, המנחים ישוחררו מאחראיות והסטודנט יצטרך להגיש בקשה חדשה. תינתן אפשרות הארכה לחצי שנה נוספת במצבים חריגים (כמו מחלה, לידה, בעיות טכניות במהלך עבודת המחקר) באישור המנחים.
2. **על הסטודנט להגיש דו"ח התקדמות** לוועדה לעבודות גמר **כל חצי שנה מיום אישור ההצעה.** הדו"ח יהיה בהיקף של פסקה מתומצתת (כ – 100 מילים). על הדו"ח להיות חתום על ידי המנחים. באחראיות מזכירות הסטודנטים לעקוב אחר הגשת הדוחות. חוסר התקדמות **כלשהיא** בתום שנה מאישור ההצעה, יביא לביטול העבודה. ההחלטה הסופית תהיה של המנחים שישקלו את הנסיבות.
3. ציון עבודת הגמר יהווה 7% מהציון הסופי של לימודי התואר (ז"א שכל שאר הציונים יהוו 93% בשקלול הכללי)
4. **נוהל הגשת עבודת ה – DMD**
5. הסטודנט יעביר במייל למזכירות הסטודנטים את הקבצים של הטיוטה הסופית של העבודה ופוסטר בגודל A4 לאחר אישור המנחים באמצעות אישור בכתב, הנושא את תאריך ההגשה וחתימתם.
6. מזכירות הסטודנטים תשלח למנחים טופס ציון עבודת הגמר, עם בקשה להמליץ על סוקרים פוטנציאלים (2-4 סוקרים) שאליהם תשלח העבודה. המנחים יחזירו למזכירות הסטודנטים את טופס הציון חתום כפי שמופיע בידיעון, תוך אישור להעברת העבודה לסוקרים. ללא קבלת ציון מהמנחים לא תועבר העבודה לסוקרים.
7. מזכירות הסטודנטים תוודא קבלת ציוני הסוקרים בתוך חודש ימים מיום העברת העבודה אליהם.
8. שמות הסוקרים שלא יעמדו בלו"ז למרות תזכורת שקיבלו, יועברו ליו"ר ועדת עבודת גמר.
9. באחריות הסטודנט להגיש **במייל** למזכירות הסטודנטים את העבודה הגמורה לאחר אישור הסוקרים באופן הבא:

עותק בפורמט PDF שעל דף השער יופיעו חתימות המנחים. בסוף אותו קובץ יצורף גם הפוסטר בגודל של 4A. בנוסף, באותו מייל יש לשלוח למזכירות הסטודנטים "טופס העלאת עבודות גמר לתואר שני למאגר העבודות הדיגיטלי" ממולא וחתום על ידי הגורמים המתאימים (ראו מטה דוגמא).

באפשרות המופיעה בטופס כהרשאה לעיין בעבודה למעוניינים באוניברסיטת תל אביב בלבד, אפשר להוסיף בטופס, לפי שיקול המנחים ובחירתם, שההרשאה לגישה מרחוק ניתנת רק למי שמזוהה תחת ה-IP של האוניברסיטה (TAU ONLY). הפוסטרים בגודל של 1מ' X 1מ' יוכנו לקראת ימי המחקר של בית הספר, אשר יערכו מדי שנה. הפוסטרים יוצגו ביום המחקר, אך לא יישמרו לאחר הורדתם מלוחות ההצגה.

1. על מזכירות הסטודנטים לדווח לסטודנט ולמנחים את הציון הסופי של העבודה.
2. ראש ביה"ס יאשר כי הסטודנט סיים את עבודת הגמר לאחר חתימת מזכירות הסטודנטים שבדקה את ביצוע כל השלבים הנ"ל. אם הסטודנט עבר/השלים את כל שאר המטלות/קורסים, אזי ראש ביה"ס יאשר את סיום לימודיו.
3. **ציון עבודת הגמר:** הציון שמקבל הסטודנט על עבודת הגמר שביצע מהווה חלק נכבד מהשיקולים שמנחים את שלטונות האוניברסיטה בהחלטה אם לקבלו ללימודים לתארים מתקדמים (דוקטורט במדעי הרפואה למשל). לפי התקנון הנוכחי של המדרשה ללימודי תואר שני ושלישי במדעי הרפואה "רשאי להגיש מועמדותו למסלול רגיל לתואר דוקטור (Ph.D.) מי שהינו בעל תואר מוסמך או תואר ד"ר לרפואה או לרפואת שיניים בציון משוקלל של 80 לפחות בקורסים ובציון 85 לפחות בעבודת הגמר". לציון זה תתכן גם חשיבות בקבלה לתכניות התמחות שונות.

**ג. נהלים**

1. **הצעה לעבודת גמר**
2. על הסטודנט להתקשר מיוזמתו עם מדריך/ים, לחבר הצעה לעבודת הגמר ולהגישה לאישור הוועדה לעבודות גמר. את ההצעה ניתן להגיש בעברית או באנגלית ובלבד שתכתב בשפה ברורה ונכונה דקדוקית. ללא תלות בשפת הכתיבה של ההצעה, יש לשמור על כתיבת עמוד השער לפי הדוגמא המובאת בהמשך.

בהצעה יצוינו בפרוט:

1. מבוא: הנושא וסקירת הספרות העיונית כולל הסיבות העיקריות לביצוע העבודה וייחודיותה (עד 4 עמודים)
2. מטרת העבודה והשערת המחקר
3. דרכי ביצוע העבודה כולל שיטות וחומרים
4. עיבוד סטטיסטי של התוצאות
5. חלקו המעשי של הסטודנט בביצוע העבודה
6. רשימת ספרות בנושא, כשהיא מנוסחת לפי הדוגמא וההנחיות בפרק ד' (מבנה עבודת הגמר, סעיף 7). בהצעה יכללו לכל היותר 20 רשומות
7. נספחים לעבודה **ואישור ועדת אתיקה/הלסינקי/הוועדה לניסויים**

 **בחיות מעבדה**, עפ"י הצורך.

1. ההצעה תוגש במדיה דיגיטלית. הדף הראשון של ההצעה יהיה במתכונת המוצגת בסוף הפרק ויהיה חתום ע"י הסטודנט והמדריכים ויישא תאריך עדכני. את הדף הראשון, החתום, וכל מסמך נוסף שאיננו קובץ מחשב יש לסרוק ולשמור כקבצים. **שם כל אחד מהקבצים יתחיל בשם המגיש/ה ולאחריו שם המסמך.** (דוגמא: ישראל ישראלי – הצעה לעבודת גמר). את הקבצים יש לשלוח בדואר אלקטרוני אל **מזכירות הסטודנטים עם העתק ליו"ר הועדה לעבודות גמר**. ההצעה תיכתב בפורמט דפים בגודל A4, עם שוליים של 2.5 ס"מ, גופן בעברית David, ובאנגלית Times New Roman, בגודל 12, ברווח כפול וכל העמודים חוץ מעמוד השער יהיו ממוספרים.

יש לצרף להצעה המוגשת את פרטי הקשר עם הסטודנט כולל שם, ת.ז. כתובת דוא"ל וטלפון, וכן דוא"ל של המנחים.

1. ההצעה תוגש לסקירה ולהערכה של חברי הוועדה לעבודות גמר. חברי הוועדה יעירו הערותיהם להצעה ויחליטו אם לקבלה כלשונה, לדחותה, לבקש הבהרות ו/או תיקונים, או להעבירה לחוות דעת של מומחה בנושא. מכתב הוועדה ישלח במדיה דיגיטלית. כל ההבהרות והתיקונים ישלחו ישירות ליו"ר הועדה. ניהול מעקב התיקונים של ההצעה עד אישורה יהיה ישירות מול יו"ר הועדה. את ההצעה המתוקנת יש לשלוח למזכירות הסטודנטים עם העתק ליו"ר הוועדה. השינויים/תיקונים שבוצעו יסומנו באמצעות "עקוב אחרי שינויים" על מסמך ההצעה. יש לצרף את מכתב הוועדה (סרוק) ומכתב תשובת הסטודנט/ית חתום על ידי המנחים המבהיר את התיקונים שבוצעו. יש לענות למכתב הועדה תוך 3 שבועות מתאריך המכתב. הועדה תדון בשינויים/תיקונים שבוצעו בהצעה ואם החליטה לאשר את ההצעה, תעביר למזכירות הסטודנטים את האישור הסופי להצעה לצורך הפצה לסטודנט.

לאחר אישור ההצעה, יש להעביר עותק סופי חתום ע"י הסטודנט/ית והמנחים אל מזכירות הסטודנטים.

1. **סטודנט שנה שישית אשר לא קיבל אישור להצעה על עבודת גמר, לא יוכל לגשת למבחני רישוי**.
2. **ללא סיום עבודת הגמר וקבלת ציון סופי, לא יינתן אישור זכאות לתואר שהוא תנאי לקבלת רישיון קבוע על ידי משרד הבריאות**
3. **סטודנטים המתחילים שנה א בתשפ"ב, יוגשו לבחינות רישוי רק לאחר קבלת ציון לעבודת הגמר** (יש לקחת בחשבון כי מסגרת הזמן הניתנת למנחים למסירת הציון היא חודש ימים ולאחר מכן גם לסוקרים ניתנת מסגרת זמן למסירת הציון של חודש ימים, סך כל התהליך הינו כחודשיים מרגע מסירת העבודה הסופית). סעיף זה מתייחס למתחילים שנה א' בתשפ"ב
4. **עבודת הגמר**
5. היקף העבודה הסופית לא יעלה על 40 עמודים מודפסים לא כולל עמודי שער (קדמי בעברית ואחורי באנגלית), תקצירים, רשימת מקורות ונספחים. העבודה תיכתב בפורמט דפים בגודל A4, עם שוליים של 2.5 ס"מ, גופן בעברית David, ובאנגלית Times New Roman, בגודל 12, ברווח כפול וכל העמודים חוץ מעמודי השער יהיו ממוספרים.
6. הטיוטה האחרונה של עבודת הגמר והפוסטר יבדקו ע"י המנחה/ים תוך פרק זמן שלא יעלה על חודש ימים, מיום שהועברו אליהם ע"י הסטודנט. לאחר עיון וחתימת המנחה/ים על-גבי העמוד הראשון של העבודה, תועבר במייל הטיוטה הסופית והפוסטר (בפורמט קטן) למזכירות הסטודנטים לצורך רישום ומעקב.

עם הגשת הטיוטה הסופית למזכירות הסטודנטים, תמנה הוועדה לעבודות גמר ועדת הערכה. ועדת ההערכה תמונה רק לאחר קבלת ציון על העבודה מהמנחה/ים.

1. ועדת ההערכה תורכב מיו"ר וחבר נוסף. יו"ר הוועדה חייב להיות חבר הסגל האקדמי של אוניברסיטת ת"א והחבר הנוסף יכול להיות בעל מינוי אקדמי במוסד אחר להשכלה גבוהה בארץ.
2. חברי ועדת ההערכה יעירו את הערותיהם תוך חודש ימים ממועד קבלתה. הסטודנט יתקן את הדרוש תיקון בהתאם להערות ולאחר אישור התיקונים על ידי ועדת ההערכה, יכין הסטודנט עותק סופי בפורמט PDF חתום על ידי המנחים, שיכלול גם את הפוסטר. **הציון על עבודת הגמר והפוסטר יהיה על ההגשה הראשונה לסוקרים, אך הסוקרים יכולים לבקש תיקונים לפני האישור הסופי של העבודה.**
3. תלונות לגבי ההתקשרות בין הסטודנט למדריכיו, או לוועדת הערכה, במידה ותהיינה, תופנינה ע"י אחד הצדדים לוועדה לעבודות גמר ושם הן תובאנה לדיון.
4. הציון הסופי של העבודה יקבע ע"י ועדת הקולוקוויום הכוללת את המנחים והסוקרים. הציונים יועברו ע"י כל אחד מחברי ועדת הקולוקוויום למזכירות הסטודנטים לשקלול ורק אז יימסר הציון הסופי המדויק לסטודנט. משקל ציון ועדת ההערכה יהווה 60% מהציון הסופי כאשר 50% יהווה הציון על העבודה הכתובה ו-10% ציון על הפוסטר ומשקל ציון המנחה/ים 40% מהציון הסופי. אם ייווצר פער של למעלה מ-20% בין ציון ועדת ההערכה לבין ציון המנחה/ים (דבר שייבדק במזכירות הסטודנטים), או אם הסטודנט ירגיש נפגע מהציון הסופי שקיבל, תינתן אפשרות לערעור בפני הוועדה לעבודות גמר. הוועדה תדון בבקשת הערעור ובמידת הצורך תמנה צוות של שלושה סוקרים אנונימיים אשר יתבקשו להעריך את העבודה מחדש. הציון של ועדת הערר, יהווה את הציון הסופי. אם קיבל הסטודנט ציון "עובר" (60) ומעלה על העבודה, יחתמו המנחה/ים על 1 עותק של העבודה.
5. לאחר קבלת הציון הסופי וסגירת העבודה החתומה, הסטודנט ישלח למזכירות בית הספר בפורמט PDF יחד עם טופס הפקדת העבודה בספריה לפרסום העבודה במאגרים אלקטרוניים פנימיים/חיצוניים, כשפעולה זאת תעיד על גמר ביצוע עבודת הגמר. **טופסי הערכה לציונים ניתן למצוא בהמשך**.
6. לאחר אישור העבודה, יוכן פוסטר (הנחיות מפורטות מטה) שיוצג ביום המחקר המתקיים מידי שנה בבית הספר לרפואת שיניים או במסדרונות ביה"ס. החלטה בעניין זה תתקבל ע"י הוועדה לעבודות גמר. הפוסטרים אינם נשמרים לאחר תלייתם במסדרונות בית הספר.

**ד. מבנה עבודת הגמר:**

העבודה תיכתב בשפה העברית או אנגלית. העבודה צריכה להיות מנוסחת בצורה עניינית וברורה ובלשון מדעית. אם יש צורך, את העבודה ניתן לכתוב גם באנגלית, אולם דף השער בעברית ישמר.

**דף שער:** דף השער העברי של העבודה יופיע על כריכת העבודה (ראה דוגמא בסוף הפרק). דף זה יתורגם לאנגלית ויודפס על **הכריכה האחורית** של העבודה (ראה דוגמא בסוף הפרק).

העבודה תכלול 9 סעיפים:

1. סיכום בעברית (לכל היותר עמוד אחד)
2. תוכן עניינים
3. מבוא - הצגת הבעיה הנחקרת וסקירת הספרות הקיימת, כולל מטרות והשערות העבודה
4. שיטות וחומרים
5. תוצאות
6. דיון ומסקנות
7. רשימת ספרות באנגלית הכוללת לכל היותר 40 רשומות. הרשימה תכלול רק אותם מאמרים שהבוגר/סטודנט קרא והסתמך עליהם המצוטטים בעבודה. מספור רשימת הספרות יהיה עפ"י סדר הופעתם במסמך. רשימת המאמרים תהייה ערוכה לפי: שם המחבר/ים, ראשי תיבות של שם המחבר/ים, שם המאמר, שם כתב העת בקיצור (עפ"י PubMed), השנה, מספר הכרך, העמודים. יש להקפיד על סימני הפיסוק בציטוט בצורה אחידה. יש לציין בהערת שוליים תחתונה את כתב העת שעל פיו תאורגן רשימת הספרות בהצעה/העבודה. ציטוט פרקים מספרים תעשה עפ"י המקובל בספרות המדעית. דוגמא לציטוט מאמר מז'ורנל Dental Materials:

Natali AN, Pavan PG, Scarpa C. Numerical analysis of tooth mobility: formulation of a non-linear constitutive law for the periodontal ligament. Dent Mater 2004;20:223–9.

1. נספחים
2. סיכום באנגלית (abstract) (לכל היותר עמוד אחד)

ניתן להוסיף דף תודות בתחילת העבודה.

**ה. מבנה הפוסטר ליום המחקר של בית הספר**

הפוסטר יישלח עם העבודה במייל. את הפוסטר ניתן להכין בעברית או באנגלית. הפוסטר יציג את עיקרי העבודה בצורה מדעית (כולל מבוא קצר, מטרות, שיטות, תוצאות, ומסקנות). סטודנט שעבודתו תיבחר להצגה ביום המחקר, יתבקש להדפיס את הפוסטר כמכלול או לבנותו בצורת קולאג' דפים. גודל הפוסטר יהיה: רוחב 100 ס"מ, גובה 100 ס"מ. בראש הפוסטר יופיע סמל ביה"ס, שם העבודה, שם הסטודנט והמנחים. יש להשתמש בגודל גופן שאינו קטן מ-18 נקודות כך שניתן יהיה לקרוא את הכתוב ממרחק של כמטר אחד. הגופנים אינם חייבים להיות אחידים. ניתן לכלול בפוסטר מלל, איורים, ותמונות. אין צורך לכלול רשימת מקורות.

**ו. עבודות מצטיינות**

הוועדה לעבודות גמר תדון בסוף כל שנה בעבודות בעלות הציונים הגבוהים ביותר בתחומים השונים ותבחר עבודה ו/או עבודות הראויות להצטיינות.

**ז. פרסום העבודה**

ניתן לפרסם את העבודה בכתב עת באישור המנחה/ים בלבד. הנתונים המדעיים, זכויות יוצרים ו/או פטנט, העולים מעבודת הגמר - שייכים למנחה/ים ולאוניברסיטת ת"א. לא יעשה הסטודנט שימוש בנתונים ו/או זכויות ללא אישור המנחה/ים ו/או שלטונות האוניברסיטה. כמו"כ, חלה חובה על המנחה לכלול את שם הסטודנט בכל פרסום מדעי אשר חלקו או כולו נסמך על עבודת הסטודנט. בפרסום המדעי יש לכלול את המשפט:

This study was performed as a partial fulfillment towards the degree of Doctor of Dental Medicine Conferred by the Tel Aviv University

**ח. סמכויות**

הוועדה לעבודות גמר של ביה"ס לרפואת שיניים תדון ותפסוק בכל הבעיות המתעוררות במסגרת ביצוע עבודות הגמר.

**ט. סיום עבודת הגמר וקבלת ציון**

סיום עבודת הגמר וקבלת ציון הם תנאי לקבלת תואר "דוקטור לרפואת שיניים".

לא יקבל בוגר אישור על מילוי חובותיו בלא אישור על סיום עבודת הגמר וקבלת ציון עליה. רק לאחר השלמת כל חובותיו יישלח אישור זכאות לתואר למשרד הבריאות, לצורך קבלת רשיון קבוע.

**תפוצת עבודת הגמר:**

ספרית הפקולטה.

**צורת השער להצעה לעבודת גמר**



**הצעה לעבודת גמר**

נושא עבודת הגמר בעברית: \_\_\_\_\_\_\_\_\_\_\_\_\_\_\_\_\_\_\_\_\_\_­­\_\_\_\_\_\_\_\_\_\_\_

 באנגלית: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

שם הסטודנט: \_\_\_\_\_\_\_\_\_\_\_\_\_\_\_ מסיים בשנת:\_\_\_\_\_\_\_\_\_\_\_\_\_\_\_\_\_

כתובת קבועה: \_\_\_\_\_\_\_\_\_\_\_\_\_\_\_\_\_\_\_\_\_\_\_

דואר אלקטרוני: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

טלפון: \_\_\_\_\_\_\_\_\_\_\_\_\_\_\_\_\_\_\_

שמות המדריכים וחתימתם: \_\_\_\_\_\_\_\_\_\_\_

דואר אלקטרוני של המדריכים:

מקום ביצוע העבודה: (שם המוסד) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

המחלקה: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

תאריך: \_\_\_\_\_\_\_\_

**צורת הדף הראשון של עבודת הגמר:**



הנושא (בעברית ובאנגלית)

עברית **.......................................**

**......................................**.

אנגלית **.......................................**

**.......................................**

עבודת גמר של הבוגר

**..................**

(השם)

במסגרת ביה"ס לרפואת שיניים ע"ש מוריס וגבריאלה גולדשלגר

כמילוי חלקי של הדרישות לקבלת התואר דוקטור לרפואת שיניים

מטעם אוניברסיטת תל-אביב.

בהדרכתם של:

**...............................**

(שמות המנחים)

המחלקה **......................................**

תל אביב (תאריך)...............

**צורת השער האחורי באנגלית**



T I T L E

Submitted by **...........................................**

Graduate of The Maurice and Gabriela Goldschleger School of Dental Medicine

As part of the requirements for the title of Doctor of Dental Medicine

Conferred by the Tel Aviv University

Supervised by:

**...........................................**

(Names of supervisors and department)

Department \_\_\_\_\_\_\_\_

Tel Aviv Date **.................**

**טופס ציון לעבודת גמר – למדריך\* ד"ר /פרופ' \_\_\_\_\_\_\_\_\_\_**

שם הסטודנט: \_\_\_\_\_\_\_\_\_\_\_ תעודת זהות: \_\_\_\_\_\_\_\_\_\_\_\_

**טופס זה יש להעביר ישירות למזכירות הסטודנטים תוך 30 יום מקבלתו.**

אבקשך להעניק לסטודנט ציון סופי על עבודת הגמר. יש להתייחס בשיקוליך לקריטריונים הבאים:

* אירגון העבודה הכתובה (עפ"י התקנון): העבודה צריכה לכלול דף שער בעברית ודף שער באנגלית הכוללים בין היתר את לוגו ביה"ס, תקצירים בעברית ובאנגלית (מכסימום עמוד אחד), תוכן העניינים. העבודה צריכה להיכתב ברווח כפול, העמודים ממוספרים וניתן להדפיס משני צידי הדף כך שהכתוב והאיורים ברורים. היקף העבודה לא יעלה על 40 עמודים (לא כולל דפי שער, תקצירים, רשימת מקורות ונספחים). הנספחים חייבים לכלול אישורי ועדת אתיקה או ועדת הלסינקי עפ"י הצורך. **משקל חלק זה 20%.**
* רקע לעבודה והצגת הבעיה, בהירות הצגת השיטות, הצגה ברורה של התוצאות, דיון מעמיק בתוצאות, מסקנות. **משקל חלק זה 50%.**
* חלקו המעשי של הסטודנט (עבודה מעבדתית מרובה, יצירתיות בפיתרון הבעיה, יכולות כתיבה עצמאיות וכד') **משקל חלק זה 30%.**

האם לדעתך עבודה זו ראויה להצטיינות? אנא נמק:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

המלצות לשמות 4

סוקרים:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

שם המדריך:\_\_\_\_\_\_\_\_\_\_\_\_\_\_\_ חתימה: \_\_\_\_\_\_\_\_\_\_\_\_\_\_\_\_ תאריך: \_\_\_\_\_\_

**סה"כ ציון סופי של העבודה:** \_\_\_\_\_\_\_\_

\* חלקם של המדריכים בציון העבודה הסופית הינו 40% ויחושב ע"י מזכירות הסטודנטים בחלוקה שווה בין הסוקרים.

**טופס ציון לעבודת גמר – לסוקר\* ד"ר /פרופ' \_\_\_\_\_\_\_\_**

שם הסטודנט: \_\_\_\_\_\_\_\_\_\_ תעודת זהות: \_\_\_\_\_\_\_\_\_\_

**טופס זה יש להעביר ישירות למזכירות הסטודנטים תוך 30 יום מקבלתו.**

**שים לב:** את הציון יש לתת על העבודה והפוסטר הכתובים המוגשים כטיוטה. יחד עם זאת, ניתן לבקש תיקונים שיכללו בעבודה המודפסת הסופית הנשארת אף בספריית האוניברסיטה ואף תיקונים לפוסטר.

אבקשך להעניק לסטודנט/ית ציון סופי על **עבודת הגמר**. יש להתייחס בשיקוליך לקריטריונים הבאים:

* אירגון העבודה הכתובה (עפ"י התקנון): העבודה צריכה לכלול דף שער בעברית ודף שער באנגלית הכוללים בין היתר את לוגו ביה"ס, תקצירים בעברית ובאנגלית (מכסימום עמוד אחד), תוכן העניינים. העבודה צריכה להיכתב ברווח כפול, העמודים ממוספרים וניתן להדפיס משני צידי הדף כך שהכתוב והאיורים ברורים. היקף העבודה לא יעלה על 40 עמודים (לא כולל דפי שער, תקצירים, רשימת מקורות ונספחים). הנספחים חייבים לכלול אישורי ועדת אתיקה או ועדת הלסינקי עפ"י הצורך. **משקל חלק זה 30%.**
* רקע לעבודה והצגת הבעיה, בהירות הצגת השיטות, הצגה ברורה של התוצאות, דיון מעמיק בתוצאות, מסקנות. **משקל חלק זה 70%.**

אבקשך להעניק לסטודנט/ית ציון סופי על **הפוסטר**. יש להתייחס בשיקוליך לקריטריונים הבאים:

* העברת המידע בצורה מתומצתת וברורה המייצגת את העבודה הכתובה, צורתו הכללית של הפוסטר, מידות הפוסטר (100 ס"מ רוחב, 100 ס"מ גובה). הפוסטר יכול להיות מוגש כקולאז' של דפים המוצמדים יחדיו.

האם לדעתך עבודה זו ראויה להצטיינות? אנא נמק:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ **סה"כ ציון סופי של העבודה: \_\_\_\_\_\_\_\_**

**סה"כ ציון סופי של הפוסטר: \_\_\_\_\_\_\_\_**

שם הסוקר:\_\_\_\_\_\_\_\_\_\_\_\_\_\_\_\_ חתימה: \_\_\_\_\_\_\_\_\_\_\_\_\_\_\_\_ תאריך: \_\_\_\_\_\_

**\* חלקם של הסוקרים בציון העבודה הסופית הינו 60% ויחושב ע"י מזכירות הסטודנטים בחלוקה שווה בין הסוקרים.**

**טופס העלאת עבודות גמר לקראת תואר DMD למאגר העבודות הדיגיטלי**

שם המחבר/ת: \_\_\_\_\_\_\_\_\_\_\_\_ מס' זהות:\_\_\_\_\_\_\_\_\_\_\_\_\_\_

טלפון המחבר/ת: \_\_\_\_\_\_\_\_\_\_\_\_ מייל: \_\_\_\_\_\_\_\_\_\_\_\_\_\_\_\_\_\_\_\_\_\_\_

שם המנחה/ים: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

שם העבודה: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

הספרייה ל \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ של אוניברסיטת תל-אביב (להלן: "**הספרייה**") משמשת כספריית הפקדה (Depository Library) לעבודות הגמר לתואר M.D שנעשו בפקולטה ל \_\_\_\_\_\_\_\_\_\_\_\_\_\_\_\_\_\_.

**ידוע לנו כי ככלל, עבודת גמר לתואר M.D תועלה למאגר הדיגיטלי מיד עם העברתה לספרייה ותהייה פתוחה לכל משתמשי האינטרנט בארץ ובעולם.**

חרף האמור לעיל ברצוני להגביל את הגישה ו/או לעכב את העלאת עבודתי למאגר הדיגיטלי, בהתאם למסומן בטבלה:

**נא לסמן X במקום המתאים בלבד ולהקיף בעיגול את משך הזמן המבוקש:**

|  |  |
| --- | --- |
|  | **הזכאים לעיון** |
|  | כל המעוניין בארץ ובעולם לאחר שנה/שנתיים/ שלוש שנים |
|  | כל המעוניין באוניברסיטאות בארץ בלבד באופן מידי / לאחר שנה/שנתיים/ שלוש שנים |
|  | כל המעוניין באוניברסיטת תל אביב בלבד באופן מידי / לאחר שנה/ שנתיים/שלוש שנים |
|  | עבודת הגמר תישמר בספרייה ותהיה אליה גישה דיגיטלית מתוך בניין הספרייה בלבד |

**הערה:**

**מי שאינו מסמן X במקום המתאים, יחשב כמי שמאשר פרסום מיידי של עבודת הגמר במאגר הדיגיטלי לכל משתמשי האינטרנט.**

הנני מפקיד/ה עותק **שלם** בפורמט דיגיטלי של העבודה בספרייה וכי עותק זה זהה לגירסה המודפסת.

תאריך: \_\_\_\_\_\_\_\_\_\_ שם התלמיד: \_\_\_\_\_\_\_\_\_\_\_\_\_\_\_ חתימה: \_\_\_\_\_\_\_\_

אישור המנחה להפקדת העבודה במאגר הדיגיטלי, בהתאם לבקשת הסטודנט:

תאריך: \_\_\_\_\_\_\_\_\_\_\_ שם המנחה:\_\_\_\_\_\_\_\_\_\_\_\_\_\_\_\_ חתימה: \_\_\_\_\_\_\_\_\_\_\_\_\_